UDRUŽENJE DRVO-PRERAĐIVAČKE INDUSTRIJE

Klasa: 321-01/15-01/20

Ur.broj: 311-12/04-15-01

Zagreb,19. studenog 2015. godine

**P O Z I V**

**na stručnu edukaciju o Uredbi (EU) br. 995/2010 Europskog Parlamenta i Vijeća od 20. listopada 2010. godine o utvrđivanju obveza gospodarskih subjekata koji stavljaju u promet drvo i proizvode od drva,** koja će se održati:

u četvrtak, 10. prosinca 2015. godine u 11:00 sati u Hrvatskoj gospodarskoj komori u ŽK Osijek (adresa: Europske avenije 13, 31000 Osijek) u velikoj dvorani

Prijedlog dnevnog reda:

**DNEVNI RED**

1. Predavanje na temu i prezentacija: Zakona o provedbi uredbi Europske unije u vezi s trgovinom ilegalno posječenim drvom i proizvodima od takvog drva (NN 54/13), a odnosi se na sve gospodarske subjekte i trgovce koji prvi put stavljaju u promet drvo i proizvode od drva na unutarnje tržište. Predmetna Uredba na snazi je od 3. ožujka 2013. godine.

* predavači:

1. dr.sc. Aida Kopljar, Ministarstvo poljoprivrede, Uprava šumarstva, lovstva i drvne industrije, načelnica Sektora,
2. dipl.ing. Domagoj Pleše, viši stručni suradnik
3. Razno

Na stručnu edukaciju pozivamo sve gospodarske subjekte i trgovce koji se bave uvozom ili prodajom drvnih proizvoda. Molimo Vas za odaziv i aktivno sudjelovanje na sastanku

S poštovanjem,

Petar Ćurić, v.r. Božica Marković, v.r.

Tajnik Grupacije Udruženja Direktorica Sektora

Drvno-prerađivačke industrije HGK

Na stručnu edukaciju su pozvani svi gospodarski subjekti i trgovci koji se bave uvozom ili prodajom proizvoda pod dolje navedenim carinskim tarifama:

Drvo i proizvodi od drva na koje se primjenjuje ova Uredba, kako su razvrstani u Kombiniranoj nomenklaturi određenoj u Prilogu I. Uredbi Vijeća (EEZ) br. 2658/87 (1).

—  4401 Ogrjevno drvo, u oblicama, cjepanicama, granama, snopovima ili u sličnim oblicima; drvo u obliku iverja ili sličnih čestica; drvna piljevina te otpaci i ostaci od drva, neovisno jesu li aglomerirani u oblice, brikete, pelete ili slične oblike ili ne

— 4403 Neobrađeno drvo, neovisno ima li skinutu koru ili bjeliku ili je grubo učetvoreno ili ne

— 4406 Željeznički i tramvajski pragovi od drva

— 4407 Drvo obrađeno po dužini piljenjem ili glodanjem, rezano ili ljušteno, neovisno je li blanjano, brušeno ili spojeno na krajevima ili ne, debljine veće od 6 mm

— 4408 Listovi za furniranje (uključujući one dobivene rezanjem lameliranog drva), za šperploče ili za slično lamelirano i ostalo drvo, piljeno po dužini, rezano ili ljušteno, neovisno je li blanjano, brušeno, spojeno ili spojeno na krajevima ili ne, debljine ne veće od 6 mm

— 4409 Drvo (uključujući lamele i daščice za parket, nesastavljene) kontinuirano oblikovano (s perom i utorom, rubno zarezano, oborenih bridova, v-spojeno, profilirano, zaobljeno ili slično) duž bilo kojeg ruba, kraja ili lica, neovisno je li blanjano, brušeno ili spojeno na krajevima

— 4410 Ploče iverice, ploče s usmjerenim vlaknima (OSB) i slične ploče (na primjer, wafer-ploče), od drva ili od ostalih drvenastih materijala, neovisno jesu li aglomerirane smolama ili drugim organskim vezivnim tvarima ili ne

— 4411 Ploče vlaknatice od drva ili od drugih drvenastih materijala, neovisno jesu li vezane smolama ili drugim organskim sredstvima ili ne

— 4412 Šperploča, furnirane ploče i slično lamelirano drvo

— 4413 00 00 Zgusnuto (zbijeno) drvo, u blokovima, pločama, vrpcama ili profilima

— 4414 00 Drveni okviri za slike, fotografije, zrcala i slične predmete

— 4415 Sanduci, kutije, gajbe, bubnjevi i slična ambalaža za pakiranje, od drva; bubnjevi od drva za kabele; palete, sandučaste palete (boks-palete) i druge podloge za utovar, od drva; okviri za palete od drva

(Materijal koji nije ambalažni, ali se isključivo koristi kao ambalažni materijal za podupiranje, zaštitu ili prenošenje drugog proizvoda koji se stavlja u promet.)

— 4416 00 00 Bačve, kace, korita, vjedra i drugi bačvarski proizvodi i njihovi dijelovi, od drva, uključujući bačvarske dužice

— 4418 Građevinska stolarija od drva i ostali proizvodi od drva za građevinarstvo, uključujući celularne ploče od drva, sastavljene podne ploče, piljenu i cijepanu šindru

— Pulpa i papir iz poglavlja 47. i 48. Kombinirane nomenklature, osim proizvoda na bazi bambusa i oporabljenih proizvoda (otpad i otpaci)

—  9403 30,  9403 40,  9403 50 00,  9403 60  i  9403 90 30  Drveno  pokućstvo (namještaj)

— 9406 00 20 Montažne građevine